tartuNLP/wikipedia-smugri-20251201 huggingface dataset:
Urvaste

Urvaste () oli kunta Virossa Võrumaan maakunnassa. Se sijaitsi maakunnan luoteisosassa Võrun länsi- ja Valgan koillispuolella. Urvastessa oli 1 269 asukasta (vuonna 2016) ja sen pinta-ala on 139,67 neliökilometriä.
Vuoden 2017 kuntauudistuksessa Antslan ja Urvasten kunnat yhdistettiin uudeksi Antslan kunnaksi.
Väestö.
Vuonna 2011 Urvasten kunnassa oli 1 161 asukasta, joista 1 140 (98,2 %) oli virolaisia, 12 (1,0 %) venäläisiä ja 9 (0,8 %) muita kansallisuuksia.
Ala-Uele

 Ala-Uele eli Bas-Uélé on yksi Kongon demokraattisen tasavallan 26 maakunnasta. Sen pääkaupunki on Buta. Vuoden 2005 perustuslakiin kirjatussa hallinnonuudistuksessa se erotettiin Orientalen maakunnasta. Sen pinta-ala on 148 331 neliökilometriä.
Blantyren piirikunta

Blantyren piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta. Etelässä naapureina ovat Thylon ja Chikwawan, lännessä Mwanzan ja Nenon, pohjoisessa Nenon sekä idässä Zomban ja Chiradzulun piirikunnat. Piirikunnan ja koko Malawin eteläosan hallinnollinen ja kaupallinen keskus on Blantyren kaupunki (661 256 as., 2008).
Piirikunnan pinta-ala on 2 012 neliökilometriä , josta maaseudun osuus oli 1 792 km2 ja kaupungin 220 km2. Väkiluku on kehittynyt väestönlaskentojen mukaan piirikunnan maaseudulla 256 400 as. (vuonna 1987), 307 300 as. (1998) ja 340 700 as. (2008). Blantyren kaupungissa väestökehitys oli vastaavasti 333 100 (vuonna 1987), 502 100 as. (1998) ja 661 300 as. (2008). Vuoden 2014 väkilukuarvio oli yhteensä 1,24 miljoonaa, josta piirikunnan maaseudun osuus oli 389 907 ja Blantyren kaupungin 849 741 henkeä.
Mzimban piirikunta

Mzimban piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja sen keskuskaupunki Mzuzun kaupunki (133 900 as., 2008) on samalla maan pohjoisosan hallintokeskus.
Piirikunta rajoittuu lännessä Sambiaan. Sen naapuripiirikuntina ovat pohjoisessa Rumphi, idässä Nkhata Bay sekä etelässä Nkhotakota ja Kasungu. 
Piirikunnan pinta-ala on 10 430 neliökilometriä . Väkiluku on kehittynyt piirin maaseudulla väestönlaskentojen mukaan seuraavasti: 301 400 as. (vuonna 1977), 433 700 as. (1987), 611 000 as. (1998) ja 727 900 as. (2008). Mzuzun kaupungin väkiluku oli 44 200 (1987), 87 000 (1998 ja 133 900 (2008). Vuoden 2014 väkilukuarvio piirikuntaan oli 869 202 asukasta.
Varstu

Varstu on pienkauppala ja entinen kunta Virossa Võrumaan maakunnassa. Se sijaitsee maakunnan lounaisosassa Võrun lounaispuolella lähellä Latvian rajaa. 
Vuoden 2017 kuntauudistuksessa vanha Rõugen kunta, Haanja, Mõniste ja Varstu sekä osa Misson kunnasta yhdistettiin uudeksi Rõugen kunnaksi ja Varstusta tuli Rõugen kuntaan kuuluva pienkauppala.
Entinen kunta.
Varstun kunnassa oli 1 050 asukasta (vuonna 2016) ja sen pinta-ala on 171,02 neliökilometriä.
Kuntaan kuului Varstun pienkauppala ("alevik") ja 19 kylää: Harjuküla, Hintsiko, Kangsti, Krabi, Kõrgepalu, Laurimäe, Liguri, Lüütsepa, Matsi, Metstaga, Mutemetsa, Paganamaa, Punsa, Pähni, Raudsepa, Soolätte, Tagakolga, Vana-Roosa ja Viru.
Väestö.
Vuonna 2011 Varstun kunnassa oli 1 008 asukasta, joista 981 (97,3 %) oli virolaisia, 9 (0,9 %) venäläisiä ja 15 (1,5 %) muita kansallisuuksia.
Võru (kunta)

Võrun kunta () oli kunta Virossa Võrumaan maakunnassa. Se sijaitsi maakunnan pohjoisosassa ja ympäröi Võrun kaupunkia. Kunnassa oli arviolta 4 711 asukasta (vuonna 2016) ja sen pinta-ala oli 201,48 neliökilometriä.
Vuoden 2017 kuntauudistuksessa Võrun kunta, võrumaalaiset Lasvan, Sõmerpalun ja Vastseliinan kunnat sekä Oravan kunta Põlvamaalta yhdistettiin uudeksi Võrun kunnaksi.
Kuntaan kuului kolme pienkauppalaa ("alevik") – Kose, Väimela ja Parksepa – sekä 35 kylää: Hannuste, Juba, Kasaritsa, Kirumpää, Kolepi, Koloreino, Kusma, Kärnamäe, Käätso, Lapi, Lompka, Loosu, Meegomäe, Meeliku, Mõisamäe, Mõksi, Navi, Nooska, Palometsa, Puiga, Raiste, Raudsepa, Roosisaare, Räpo, Sika, Tagaküla, Tootsi, Umbsaare, Vagula, Vana-Nursi, Verijärve, Võlsi, Võrumõisa, Võrusoo ja Väiso.
Väestö.
Vuonna 2011 silloisessa Võrun kunnassa oli 4 941 asukasta, joista 4 776 (96,7 %) oli virolaisia, 108 (2,2 %) venäläisiä ja 54 (1,1 %) muita kansallisuuksia.
Huora (yhtye)

Huora on tamperelainen punkyhtye, joka yhdistelee musiikissaan metallimusiikkia. Yhtyeeseen kuuluu perustaja ja kitaristi Paavo Pekkonen, basisti Ville Mäkinen, rumpali Saku Sahlstedt sekä laulaja Anni Lötjönen. Huora on Lötjösen ensimmäinen yhtye, ja niin ikään alkuperäinen basisti Ere Manninen oli soittanut bassoa vasta kolme kuukautta ennen liittymistään yhtyeeseen. Yhtye vaihtoi basistia kesällä 2025, Mannisen tilalle tuli Apulannassakin soittava Ville Mäkinen.
Ajatus yhtyeestä sai alkunsa Pekkosen isän Eeron tokaistua pojalleen: ”Sen niminen punkbändi pitäisi olla kuin Huora”.
Yhtyeen synty.
Ajatus Huorasta oli Pekkosen ystäväpiirin sisäinen vitsi, ja yhtyettä varten keksittiin huumorimielessä sopivia kappaleiden nimiä. Paljon myöhemmin yhtye piti treenejä, mikä johti keikkailuun ja kappaleiden äänittämiseen. Yhtye konkretisoitui lopulta, kun alussa rumpalin virkaa hoitanut Pekkonen siirtyi kitaristiksi sen jälkeen, kun toinen perustajajäsen oli jättänyt yhtyeen. Tällöin yhtyeen musiikillinen tyyli muuttui aggressiivisemmaksi ja sai nykyisen muotonsa. Huorasta tuli täysipäiväinen yhtye, kun laulaja Anni Lötjönen saapui takaisin Suomeen toukokuussa 2015 oltuaan puoli vuotta reppureissaamassa Etelä-Amerikassa.
Julkaisut.
Yhtye nousi yleisön tietoisuuteen kesäkuussa 2016 julkaistuaan "Kaikki uuniin" -EP:n sekä musiikkivideon kappaleesta ”Kovia ja kiljua”. Kappale nousi Spotifyn 50:n viraaleimman kappaleen listan sijalle 8. Yhtye solmi levytyssopimukseen Stupido Recordsin kanssa syksyllä 2016. Single ”Sori siitä” julkaistiin 18. marraskuuta 2016, ja siitä kuvattiin musiikkivideo.
Yhtyeen esikoisalbumin nauhoitukset saatiin päätökseen joulukuussa 2016. Albumi "Hukutaan paskaan" julkaistiin 24. maaliskuuta 2017. Tammikuussa 2017 Soundin lukijat valitsivat yhtyeen ”kotimainen tulokas 2016” -äänestyksessä sijalle 9. 
Yhtyeen toinen albumi "Kosto elää!" julkaistiin 2. marraskuuta 2018 ja siltä julkaistiin singleinä kappaleet ”Puukottaja”, ”Huhtasaareen” sekä ”Oispa kaljaa”. Lisäksi kappaleesta ”Kaikki kaatuu” on julkaistu musiikkivideo.
Yhtyeen kolmas albumi "Älä luovuta" julkaistiin Backstage Rock Shopin kautta 4. helmikuuta 2022. Albumilta on julkaistu aikaisemmin singlet Loppu, Pyörällä baariin (taksilla himaan) sekä (Älä) luovuta. Kahdesta ensimmäisestä singlestä on kuvattu myös musiikkivideot. Albumi toi yhtyeelle kaksi Emma-ehdokkuutta, Vuoden Rock ja Yleisöäänestys-kategorioissa.
Helmikuussa 2023 yhtyeen kerrottiin siirtyneen levy-yhtiö Sakara Recordsille. Kokoonpanon neljäs albumi "Neljä huolenaikaa" ilmestyi Sakara Recordsin julkaisemana maaliskuussa 2024.
Nsanjen piirikunta

Nsanjen piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu idässä, etelässä ja lännessä Mozambikiin. Pohjoisessa naapureina ovat Chikwawan ja Thyolon piirikunnat . Piirikunnan keskus on Nsanjen taajama (20 179 as., 2008).
Piirikunnan pinta-ala on 1 942 neliökilometriä. Väkiluku on kehittynyt väestönlaskentojen mukaan seuraavasti: 108 800 as. (vuonna 1977), 204 400 as. (1987), 194 900 as. (1998) ja 238 100 as. (2008). Vuoden 2014 väkilukuarvio oli 274 797 asukasta.
Chikwawan piirikunta

Chikwawan piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu lounaassa ja lännessä Mozambikiin. Pohjoisessa naapureina ovat Mwanzan, Nenon ja Blantyren, idässä Thyolon ja etelässä Nsanjen piirikunta. Piirikunnan keskus on Chikwawan taajama (6 987 as., 2008).
Piirikunnan pinta-ala on 4 755 neliökilometriä. Väkiluku on kehittynyt väestönlaskentojen mukaan seuraavasti: 194 400 asukasta (vuonna 1977), 316 700 as. (1987), 356 700 as. (1998) ja 434 600 as. (2008). Vuoden 2014 väkilukuarvio oli 518 287 asukasta.
Iso kiltti jätti

Iso kiltti jätti ( (lyhennys sanoita "The Big Friendly Giant")) on Roald Dahlin kirjoittama lastenkirja, joka julkaistiin englanniksi vuonna 1982 ja Tuomas Nevanlinnan suomennoksena vuonna 1989. Kirjan on kuvittanut Quentin Blake.
Dahl omisti kirjan esikoistyttärelleen Olivialle, joka oli kuollut tuhkarokon jälkitautina saamaansa aivotulehdukseen seitsemänvuotiaana vuonna 1962.
"Iso kiltti jätti" on sovitettu elokuvaksi kahdesti, ensin animaatioelokuvaksi vuonna 1989 ja näytellyksi elokuvaksi vuonna 2016.
Sveitsin kansallismuseo

Sveitsin kansallismuseo (, , , , ) on Sveitsin valtiollinen museolaitos, jonka alaisuuteen kuuluu useita museoita:
Zürichin kansallismuseo.
Zürichin kansallismuseo on Sveitsin kansallismuseon päämuseo. Se oli vuoteen 2009 asti Sveitsin kansallismuseo (). Museon vanha osa on vuodelta 1898 ja moderni lisäosa vuodelta 2016. Museon pysyvissä näyttelyissä on esillä Sveitsin alueen arkeologiaa, muuta historiaa ja taidetta. Lisäksi on vaihtuvia näyttelyitä sekä historiallisista että ajankohtaisista aiheista.
Museossa kävi vuonna 2015 230 000 vierailijaa.
Kreeta Karvala

Kreeta Karvala on suomalainen toimittaja. Hän työskentelee Kauppalehden EU ja NATO-kirjeenvaihtajana Brysselissä. Hän työskeneteli ennen Iltalehden pääkirjoitustoimittajana ja politiikan toimittajana.
Karvala valmistui ylioppilaaksi Hämeenlinnan Kaurialan lukiosta 1988, valtiotieteiden maisteriksi Helsingin yliopistosta 1997 ja filosofian lisensiaatiksi Jyväskylän yliopistosta 2008. Hän väitteli tohtoriksi Jyväskylän yliopistossa journalistiikasta aiheella "Kaaoksen kesyttäjät. Uutismediat nettimurroksessa 2006–2012" vuonna 2014.
Karvala työskenteli Yleisradiossa uutispäällikkönä 1997–2006, minkä jälkeen hän siirtyi Iltalehteen, jossa hän on toiminut myös uutispäällikkönä ja uutisista vastaavana toimituspäällikkönä. Karvala on Ylen Jälkiviisaat-ohjelman vakiovieras. Filosofian tohtori Kreeta Karvalalle myönnettiin vuonna 2017 Suomalaisen Sanomalehtimiesliiton Olli-palkinto ”tunnustuksena ansiokkaasta journalistin työstä”.
Vuonna 2023 Kreeta Karvalalle myönnettiin Suomen Kuvalehden journalistipalkinto. Sen palkintoraati kiitti Karvalaa lukijoiden ymmärrystä lisänneestä kommentoinnista, analysoinnista ja uutisoinnista aikana, jolloin Suomen turvallisuusympäristö on merkittävästi muuttunut. Venäjän hyökkäys Ukrainaan ja Nato-jäsenyys ovat luoneet tilanteen, jossa toimittajilta on vaadittu asiantuntevaa ja kylmäpäistä analyysiä. Karvala on vastannut tarpeeseen suoralla ja ymmärrettävällä kielellä lukijoita arvostaen.
Venäjän kansalliskaarti

Venäjän kansalliskaarti () on Venäjän puolisotilaallinen poliisiorganisaatio. Sen tehtävänä on osaltaan turvata Venäjän nykyinen hallinto, laillisuus ja valtiojärjestys. Kaartia käskee viime kädessä presidentti. Tämä santarmilaitos toimii poliittista oppositiota, terrorismia ja järjestäytynyttä rikollisuutta vastaan. Se myös valvoo yksityisiä turvayrityksiä. Venäjän hallitus valvoo tätä kaartia tiukemmin kuin maan armeijaa. Siihen kuuluu joukkojenhallinnan yksiköitä. Kaartilla on tietyissä tilanteissa lupa ampua myös aseettomia väkijoukkoja. Kaarti valvoo Venäjän turva-alaa ja sotilasyrityksiä.
Nimitys.
Koko virallinen nimitys on Venäjän federaation liittovaltion kansalliset turvajoukot ( "Federalʹnaya sluzhba voiysk natsionalʹnoiy gvardii Rossiiyskoiy Federatsii" (FSVNG RF, venäjäksi: ФСВНГ РФ).
Kansalliskaarti.
Kaarti perustettiin turvaamaan Venäjän presidentinhallinto siinä tapauksessa, että maassa syntyisi levottomuuksia, joiden tarkoitus on kaataa nykyinen valtiojärjestys, sillä lokakuun 1993 kapinan kokemus oli, ettei armeija välttämättä tule kyllin nopeasti apuun.
Kaartia johtaa kenraali Viktor Zolotov, joka toimi aiemmin sisäministeriön joukkojen komentajana. Viraston alaisuudessa vahvuus oli vuonna 2016 noin 200 000 miestä. Virasto muodostettiin yhdistämällä Venäjän sisäministeriön joukot, mellakkapoliisi OMON ja poliisin erikoisjoukot Sorb. Kyseessä ei ole kansalliskaarti, jos se ymmärretään vapaaehtoisten tai reserviläisten muodostamaksi, vaan se koostuu valtion palveluksessa olevasta henkilöstöstä..
Uuden yksikön vahvuudeksi on määrä tulla 400 000 miestä. Yksikön on tarkoitus auttaa poliisia, hiljentää suuria mellakoita ja suojella ydinvoimaloita ja muita strategisia kohteita. Sodan aikana kansalliskaarti siirretään armeijan alaisuuteen, jolloin sen tehtävänä on puolustaa rintaman takaista aluetta.
Suomalaisessa mediassa uuteen virastoon on suhtauduttu eri tavoin. Iltasanomien mukaan Zolotov on "armoton" presidentti Vladimir Putinin luottomies. Kokoomuksen Verkkouutisten mukaan uuden yksikön perustamisen tarkoituksena on varautua hallintoa vastustaviin levottomuuksiin. Kyseessä on "Putinin yksityisarmeija, jolla on lupa ampua kansalaisia".
Kansalliskaartiin kuuluminen on tavanomaista Venäjää edustavien urheilijoiden keskuudessa. Maajoukkuehiihtäjistä siihen kuuluvat ainakin Aleksandr Bolšunov, Denis Spitsov, Sergei Ustjugov, Aleksei Tšervotkin, Aleksander Bessmertnyh, Aleksander Legkov ja Vasili Rotšev.
Lupa ampua väkijoukkoja.
Venäjän kansalliskaarti saa ampua väkijoukkoja mm. panttivankitilanteissa, terroristihyökkäyksissä ja suojatakseen valtion rakennuksia ja tavarakuljetuksia. Kaartilla ei kuitenkaan ole virallista lupaa ampua lapsia ja raskaana olevia naisia.
Toimii myös ulkomailla.
Saman sivuston mukaan kaarti valvoo Venäjän yksityisiä turvallisuus- ja sotilasyrityksiä. Kaarti toimii tarvittaessa voimakkaasti myös ulkomailla. Kaarti pystyisi toimimaan nopeammin kuin lännen asevoimat esimerkiksi sodan syttyessä Baltiassa.
Armenian ja Azerbaidžanin rajakonflikti 2016

Armenian ja Azerbaidžanin rajakonflikti 2016 alkoi Vuoristo-Karabahissa 2. huhtikuuta 2016. Konfliktissa sai surmansa kymmeniä ihmisiä, myös siviilejä ja ainakin kolme lasta. Ei ole tietoa kumpi kahnauksen aloitti. Azerit hyökkäsivät armenialaisten asemiin useissa kohdissa. Suurimmat taistelut laantuivat 4. huhtikuuta, mutta raskaita kranaatteja ammuttiin yhä. Azerit julistivat parin päivän päästä yksipuolisen tulitauon, mitä Armenia ei uskonut.
Yhdysvallat, Ranska, Venäjä ja Etyj alkoivat selvittää konfliktia ja osapuolet neuvottelivat Venäjän johdolla tulitaon. Tulitaukoa tosin rikottiin jo heti seuraavana päivänä. Tilapäinen tulitauko saatiin aikaiseksi 8. huhtikuuta 2016.
Taisteluiden alku.
Osapuolet syyttivät toisiaan paikkojen Aghdara, Tartar, Agdam, Khojavend ja Fuzulin ympäristöissä käydyistä taisteluista. Armenialaisten mukaan Azerbaižanin armeija aloitti laajan hyökkäyksen 2. huhtikuuta vasteisena yönä. Azerbaidžanin mukaan armenialaiset tulittivat heitä ensiksi 2. huhtikuuta.
Uhrit.
Kymmeniä kuoli, myös siviilejä. Yksi armenialaispoika ja kaksi azerilasta kuoli. Talyshin kylän lähellä käydyt taistelut eivät ajaneet ihmisiä pakoon tai aiheuttaneet suurta humanitaarista hätätilannetta.
Tulitauko.
Venäjä neuvotteli osapuolten välille tulitauon 4. huhtikuuta 2016. Tulitauko rikottiin tämän jälkeen.
José Bautista

José Antonio Bautista Santos (s. 19. lokakuuta 1980 Santo Domingo) on dominikaanilainen baseballpelaaja, pelipaikaltaan oikea koppari ja kolmospesämies, joka on vapaa pelaaja. Hän on edustanut Major League Baseball (MLB) -sarjassa kahdeksaa joukkuetta: Baltimore Orioles, Tampa Bay Devil Rays, Kansas City Royals, Pittsburgh Pirates, Toronto Blue Jays, Atlanta Braves, New York Mets ja Philadelphia Phillies.
Ura.
Bautista muutti Yhdysvaltoihin vuonna 1998 opiskellakseen ja pelatakseen yliopistobaseballia Chipola Collegen joukkueessa. Pittsburgh Pirates varasi hänet vuoden 2000 20. kierroksella.
MLB-uransa Bautista aloitti vuonna 2004 Baltimore Oriolesissa, ja edusti tulokaskaudellaan ennätyksellisesti viittä eri seuraa. Torontoon hänet kaupattiin elokuussa 2008, ja läpimurtonsa yhdeksi baseballin kovimmista lyöjistä hän teki kaudella 2010.
Linxia

Linxia (, aikoinaan tunnettu nimenä Hezhou) on piirikuntatason kaupunki Kiinan Gansun maakunnassa. Hallinnollisesti se kuuluu Linxian hui-kansan autonomiseen prefektuuriin ja se on autonomisen prefektuurin päähallintopaikka. Kaupungin pinta-ala on 88,6 neliökilometriä ja väkiluku 274 466 (2010). Kaupungin keskusta sijaitsee linnuntietä noin 80 kilometriä maakunnan pääkaupunki Lanzhousta lounaaseen.
Väestö.
Kaupungin virallisen kotisivun mukaan kaupungin asukasmäärä on 380 000 (2015), joista 55,3% on vähemistönedustajia. Vähemistökansat ovat mm. hui-kansa, dongxiangit, baoanit ja salaarit.
Albert Llovera

Albert Llovera Massana (s. 11. syyskuuta 1966) on andorralainen ralliautoilija ja entinen alppihiihtäjä.
Ura.
Alppihiihto.
Lloverasta tuli 17-vuotiaana vuoden 1984 Sarajevon olympialaisissa nuorin talviolympialaisiin osallistunut urheilija. Seuraavana vuonna hän halvaantui vyötäröstä alaspäin kilpailuonnettomuudessa, jälleen Sarajevossa järjestetyssä Euroopan cupin kilpailussa.
Ralli.
Onnettomuutensa jälkeen Llovera vaihtoi moottoriurheiluun ja aloitti rallin ajamisen käsihallintalaitteiston avulla. Hän voitti käsihallintalaitteistolla varustetulla autolla vuonna 1989 kotimaansa Peugeot Rally Cupin. 
Ensimmäisen MM-rallinsa Llovera ajoi vuoden 2001 Katalonian rallissa. Hänen paras sijoituksensa on myös kyseisestä rallista vuodelta 2010, jolloin hän sijoittui 17:nneksi.
Llovera on kilpaillut pääasiassa Fiateilla.
Džanan Musa

Džanan Musa (s. 8. toukokuuta 1999 Bihać) on bosnialainen koripalloilija, joka edusti vuosina 2015–2018 kroatialaisseura KK Cedevitaa ja siirtyi vuonna 2018 NBA:han Brooklyn Netsin joukkueeseen.
Ura.
Musa pelasi kotimaansa joukkueissa vuoteen 2014 asti, jolloin hän siirtyi kroatialaiseen KK Cedevitaan. Hän pelasi Cedevitan juniorijoukkueissa yhden kauden ja debytoi kaudella 2015–2016 sekä miesten edustusjoukkueessa että Euroliigassa.
Brooklyn Nets varasi Musan NBA:han numerolla 29. Heinäkuussa 2018 Musa ja Nets solmivat monivuotisen sopimuksen.
Maajoukkuetasolla Musa on edustanut Bosnia ja Hertsegovinan juniorimaajoukkueita. Hän pelasi vuosien 2014 ja 2015 alle 16-vuotiaiden EM-kilpailuissa ja johdatti maansa EM-kultaan vuonna 2015. Musa voitti molemmissa kisoissa turnauksen pistetilaston tehtyään vuoden 2014 kisoissa 23,0 pistettä ottelua kohden ja vuoden 2015 kisoissa 23,3 pistettä ottelua kohden.
Ibrahim Nasir

Ibrahim Nasir Rannabandeyri Kilegefan (2. syyskuuta 1926 – 22. marraskuuta 2008) oli malediivilainen poliitikko, joka toimi Malediivien pääministerinä sulttaani Muhammad Fareed Didin alaisuudessa 1957-1968 ja seurasi häntä tullakseen toisen tasavallan presidentiksi 1968-1978. Hänen seuraajansa oli Maumoon Abdul Gayoom.
Kuolema.
Nasir kuoli 22. marraskuuta 2008 82-vuotiaana Mount Elizabethin sairaalassa Singaporessa. Syytä kuolemaan ei tunneta.
Mardakertin yhteenotot 2008

Mardakertin yhteenotot 2008 olivat armenialaisten ja azerien joukkojen välisiä taisteluja Vuoristo-Karabahissa. Taistelut olivat pahin tulitaukorikkomus siihen asti vuonna 1994 päättyneen sodan jälkeen. Osapuolet syyttivät 4. maaliskuuta 2008 alkaneesta välikohtauksesta toisiaan ja sanoivat molemmat voittaneensa kahakan. Ainakin 4 azeria kuoli.
Tausta.
Armenia halusi 1987 liittää itseensä Azerbaidžanin hallussa olleen Vuoristo-Karabahin, jonka enemmistö oli armenialaisia. Armenia ja Azerbaidžan kävivät vuosina 1988–1994 sodan, jossa molemmat osapuolet karkottivat toistensa kansalaisia alueiltaan. Armenia miehitti Vuoristo-Karabahin, joka julistautui itsenäiseksi. Mutta Azerbaidžan ja kansainvälinen yhteisö eivät tunnustaneet Vuoristo-Karabahia itsenäiseksi.
Kun Kosovo julistautui itsenäiseksi 2008, azerit vetivät maasta rauhanturvaajansa. He ajattelivat Kosovon itsenäistymisen olevan ennakkotapauksen, jonka pohjalta Armenian miehittämä itsenäinen Vuoristo-Karabah voitaisiin irrottaa Azerbaidžanista virallisestikin. Rajakahakointi alkoi sen jälkeen kun ihmiset protestoivat Armeniassa maan presidentinvaalien jälkeen, 4. maaliskuuta. Jerevanissa puhkesi mellakka ja tulitaisteluja protestoijien ja poliisien välille. Armeija saapui 2. maaliskuuta. Armenia syytti myöhemmin Azerbaidžania yrityksestä käyttää hyväkseen maan sisäisä levottomuuksia.
Hezuo

Hezuo (, "Zö Chongkyir"; ) on piirikuntatason kaupunki Gansun maakunnassa Kiinassa. Hallinnollisesti se kuuluu Gannanin tiibetiläisten autonomiseen prefektuuriin ja se on autonomisen prefektuurin päähallintopaikka. Kaupungin pinta-ala on 2 670 neliökilometriä ja väkiluku 90 290 (2010). Kaupungin keskusta sijaitsee linnuntietä noin 150 kilometriä maakunnan pääkaupunki Lanzhousta lounaaseen.
Kaupungin nimi tarkoittaa tiibetin kielessä ”paikkaa, jossa esiintyy antilooppeja”.
Väestö.
Kaupungin virallisen kotisivun mukaan kaupungin asukasmäärä on 90 300 (2015), josta on 49 700 tiibetiläistä (55,04 %).
Emmerson Boyce

Emmerson Orlando Boyce (s. 24. syyskuuta 1979 Aylesbury, Englanti) on englantilaissyntyinen barbadoslainen jalkapalloilija, pelipaikaltaan puolustaja. Hän edustaa Englannin Ykkösliigassa pelaavaa Blackpoolia.
Boyce pelasi vuosina 2006–2015 yhteensä 256 sarjaottelua Wigan Athleticin riveissä, ensin Valioliigassa ja kahtena viimeisenä kautena sarjatasoa alempana Mestaruussarjassa.
Barbadoksen maajoukkueessa Boyce debytoi vuonna 2008. Hänen molemmat vanhempansa ovat kotoisin Barbadokselta.
Marcel Büchel

Marcel Büchel (s. 18. maaliskuuta 1991 Feldkirch, Itävalta) on liechtensteinilainen jalkapalloilija, pelipaikaltaan keskikenttäpelaaja. Hän edustaa Italian Serie A:ssa pelaavaa Empolia, jossa on lainalla saman sarjan Juventuksesta.
Liechtensteinin maajoukkueessa Büchel debytoi saatuaan maan kansalaisuuden vuonna 2015.
Joe and Jake

Joe and Jake on brittiläinen popduo, jonka muodostavat Walesin Rhuthunista kotoisin oleva Joe Woolford ja Englannin Stoke-on-Trentistä kotoisin oleva Jake Shakeshaft. 
Joe ja Jake osallistuivat molemmat vuoden 2015 The Voice UK:hon, jossa he ystävystyivät ja päättivät muodostaa duon. Helmikuussa 2016 heidät valittiin edustamaan Isoa-Britanniaa vuoden 2016 Eurovision laulukilpailussa Tukholmassa. He esittivät euroviisuissa kappaleen "You're Not Alone".
Diskografia.
Singlet
Bank of Baroda

Bank of Baroda Ltd on suuri intialainen pankkikonserni. Pankkiyhtiön kotipaikka on Baroda (eli Vadodara) Intian Gujaratin osavaltiossa.
Yhtiömuodoltaan Bank of Baroda on julkinen osakeyhtiö. Yhtiön osake noteerataan Bombayn (BSE) ja Intian kansallisessa pörssissä (NSE). Intian valtiolla on osake-enemmistö yhtiöstä.
Yhdysvaltalainen talousjulkkaisu Forbes luokitteli Bank of Barodan vuonna 2015 Intian 19. ja maailman 832. suurimmaksi julkiseksi osakeyhtiöksi. Pankkikonsernin liikevaihto oli 7,615 miljardia dollaria ja liikevoitto 827,6 miljoonaa dollaria (2014).
Axis Bank

Axis Bank Limited on suuri intialainen pankkikonserni. Pankkiyhtiön kotipaikka on Mumbai. Pankki perustettiin vuonna 1993 ja oli alkuperäiseltä nimeltään "UTI Bank Ltd". Pankin nykyinen nimi on ollut voimassa 30. päivästä heinäkuuta 2007 lähtien.
Yhtiömuodoltaan Axis Bank on julkinen osakeyhtiö. Yhtiön osake noteerataan Bombayn (BSE) ja Intian kansallisessa pörssissä (NSE).
Yhdysvaltalainen talousjulkkaisu Forbes luokitteli Axis Bankin vuonna 2015 Intian 14. ja maailman 558. suurimmaksi julkiseksi osakeyhtiöksi. Pankkikonsernin liikevaihto oli 6,37 miljardia dollaria ja liikevoitto 1,04 miljardia dollaria (2014).
Virat Kohli

Virat Kohli (; s. 5. marraskuuta 1988 Delhi) on intialainen kriketinpelaaja, joka edustaa Delhin krikettijoukkuetta ja Royal Challengers Bangalorea. 175 senttimetriä pitkä Kohli pelaa myös Intian krikettimaajoukkueessa. Pelipaikaltaan hän on lyöjä.
Kohli debytoi Ranji Trophy -sarjassa pelaavassa Delhin krikettijoukkueessa vuonna 2006. Vuonna 2008 hän voitti joukkueen kanssa Ranji Trophyn ja samana vuonna Intian alle 19-vuotiaiden maajoukkueen kanssa ikäluokan maailmanmestaruuden toimien joukkueen kapteenina. Indian Premier Leaguen Royal Challengers Bangaloressa hän debytoi niin ikään vuonna 2008. Vuonna 2012 Kohli valittiin ICC:n toimesta One-day Internationalin vuoden pelaajaksi.
Intian krikettimaajoukkueessa Kohli teki Test-debyyttinsä vuonna 2011. Nykyisin hän toimii joukkueen kapteenina. One-day Internationaleissa hän pelasi ensimmäisen maaottelunsa jo vuonna 2008. Vuonna 2011 hän oli mukana voittamassa maailmanmestaruutta. ICC:n järjestämän World Twenty20-turnauksen parhaaksi pelaajaksi Kohli on valittu kahdesti. Vuoden 2014 turnauksessa hän teki ennätykselliset 319 juoksua.
Kohlin puoliso on näyttelijä Anushka Sharma, jonka kanssa hänellä on tytär. Pari on saavuttanut suuresti huomiota. Vuonna 2014 brittiläinen lehti SportsPro listasi Kohlin maailman toiseksi myyvimmäksi urheilijaksi Formula 1 -kuljettaja Lewis Hamiltonin jälkeen.
Saavutukset.
Seurajoukkuetasolla
Maajoukkuetasolla
Henkilökohtainen
Václav Černý

Václav Černý (s. 17. lokakuuta 1997 Příbram) on tšekkiläinen jalkapalloilija, joka edustaa kaudella 2024–2025 Skotlannin Valioliigassa pelaavaa Rangersiä lainalla Saksan Bundesliigan Wolfsburgista. Vasenjalkainen Černý on pelipaikaltaan oikea laitahyökkääjä.
Černý siirtyi vuonna 2015 kotimaansa 1. FK Příbramista alankomaalaisen Ajaxin riveihin. Hän debytoi seuran edustusjoukkueen paidassa Eredivisiessä elokuussa 2015 Willem II:tä vastaan. Eurooppa-liigassa Černý debytoi marraskuussa 2015 Baselia vastaan onnistuen heti maalinteossa. Hänet valittiin samana vuonna myös Tšekin vuoden nuoreksi pelaajaksi.
Kesällä 2019 Černý siirtyi Utrechtiin. Kaudet 2020–2023 hän pelasi Twentessä, ensimmäisen kauden lainasopimuksella. Kesällä 2023 hän siirtyi Wolfsburgiin, jossa hän pelasi kaudella 2023–2024 Bundesliigassa 22 ottelua ja teki niissä neljä maalia. Hän lähti kaudeksi 2024–2025 lainalle skotlantilaisseura Rangersiin, jossa hän on tammikuun puoliväliin mennessä tehnyt 21 valioliigaottelussaan yhdeksän maalia ja kuudessa Eurooppa-liigan ottelussaan kolme maalia.
Černý on edustanut Tšekkiä useissa nuorisomaajoukkueissa. Hän on Tšekin alle 17-vuotiaiden maajoukkueen eniten otteluita pelannut pelaaja 27 ottelullaan.
Černý pelasi Tšekin A-maajoukkueessa ensimmäisen kerran marraskuussa 2020 ystävyysottelussa Saksaa vastaan. Hän pelasi EM-kilpailuissa 2024 avauskokoonpanossa alkulohko-ottelussa Georgiaa vastaan. Hän on vuoden 2024 loppuun mennessä pelannut 22 A-maaottelua, joissa hän on ollut 16 kertaa avauskokoonpanossa. Hän on tehnyt kuusi A-maaottelumaalia: marraskuussa 2022 yhden Färsaaria ja yhden Turkkia vastaan, kesäkuussa 2023 kaksi EM-karsintaottelussa Färsaaria vastaan, syyskuussa 2023 yhden EM-karsintaottelussa Albaniaa vastaan sekä kesäkuussa 2024 yhden ystävyysottelussa Maltaa vastaan.
Saavutukset.
Henkilökohtainen
Joukkue
Ashley Fink

Ashley Rae Fink (s. 20. marraskuuta 1986 Houston, Texas, Yhdysvallat) on yhdysvaltalainen näyttelijä, joka tunnetaan Lauren Zizesin roolista musikaalisarjassa "Glee" sekä Carterina "Huge" -tv-sarjassa.
Finkillä on vanhempi sisko Stephanie sekä kaksi nuorempaa siskoa, Amanda ja Amy. Hän varttui Houstonissa ja aloitti näyttelemisen neljän vuoden ikäisenä. Muutettuaan Los Angelesiin perheensä kanssa Fink uppoutui näyttelijän työhön ja kävi draamaan erikoistuneen esittävien taiteiden lukion, jossa hän esiintyi suurille yleisöille muun muassa "Ihmemaa Ozin" Leijonan roolissa sekä Telluna musikaalissa "You’re A Good Man, Charlie Brown". Fink on kertonut, että häntä kiusattiin lukiossa ylipainonsa takia.
Fink on näytellyt Tribecan suosikiksi nousseessa elokuvassa "Fat Girls" vuonna 2006 sekä useissa tv-rooleissa, kuten "Näytön paikassa", Foxin sarjassa "Glee" sekä ABC Familyn perhedraamassa "Huge". Vuonna 2010 hän esiintyi elokuvassa "You Again".
Euroopan patenttisopimus

Euroopan patenttisopimus (lyh. EPC; European Patent Convention; Convention on the Grant of European Patents) on Münchenissä 5 lokakuuta 1973 allekirjoitettu yleissopimus eurooppapatenttien myöntämisestä. Sopimus tuli voimaan 1 lokakuuta 1977.
Sopimuksella luotiin sopimusvaltioiden yhteinen patentinmyöntämismenettely sekä perustettiin Euroopan patenttijärjestö. Sopimuksen alaisia eurooppapatentteja myöntää Euroopan patenttivirasto joka nimestä huolimatta on täysin erillinen Euroopan unionista. EU:hun kuulumattomista maista mm. Islanti, Norja, Sveitsi ja Turkki ovat allekirjoittaneet EPC-sopimuksen. EPC-sopimuksen uudistamiskirja hyväksyttiin sopimusvaltioiden hallitusten välisessä diplomaattikonferenssissa marraskuussa 2000.
Patenttisopimuksen on allekirjoittanut 38 valtiota jonka lisäksi sekä Marokko että Moldova ovat allekirjoittaneet erillissopimuksen eurooppapatenttien voimaansaattamisesta. Vastaavanlainen erillissopimus Euroopan patenttiviraston kanssa, niin kutsuttu ”voimaansaattamissopimus”, on suunnitteilla myös Tunisian kanssa.
Suomi liittyi Euroopan patenttisopimukseen 1. maaliskuuta 1996.
Eurooppapatentti.
Hakija voi tehdä yhdellä kielellä yhden eurooppapatenttihakemuksen Euroopan patenttivirastoon. Kun hakemus on hyväksytty, hakija voi valita, missä EPC-maissa hän saattaa sen voimaan ja maksaa niiden vuosimaksut. Vuosimaksut ovat samat kuin tehtäessä kansallinen hakemus joka maahan erikseen, mutta säästöä voi syntyä vaivassa, käännöskuluissa ja asiamieskuluissa, mm. koska moneen maahan riittää kääntää patenttivaatimukset eikä koko selitysosaa.
1. kesäkuuta 2023 alkaen hakija on voinut saattaa hyväksytyn eurooppapatenttinsa voimaan halutessaan myös yhtenäispatenttina kaikissa yhtenäispatenttimaissa ja maakohtaisena eurooppapatenttina valitsemissaan muissa EPC-maissa.
Jo keksijän ensimmäinen hakemus voi olla eurooppapatenttihakemus. Vaihtoehtoisesti hän voi ensin hakea yhdestä tai useammasta maasta halpaa kansallista patenttia ja sen tulosten perusteella päättää 12 kuukauden kuluessa tekemispäivästä tehdä eurooppapatenttihakemuksen tai pidentää miettimisaikaansa 30 kuukauteen tekemällä PCT-hakemuksen.
Infiniti EX

Infiniti EX on kompakti crossover, jota Nissan valmisti Infiniti-brändin alla 2007-2013 Tochigissa, Japanissa.
Automalli sijoittui Infinitin mallistossa JX35-katumaasturin alapuolelle. Se käyttää samaa FM-pohjalevyä kuin G35, M-sarja, QX70 ja Nissan 350Z. Infiniti suunnitteli automallin kilpailemaan muun muassa BMW X3:n, Acura RDX:n ja Land Rover LR2:n kanssa.
Auton tuotantomalli esiteltiin 16. elokuuta 2007 Pebble Beach Concours d’Elegancessa. EX:ssä on sama 3,5-litrainen, 290-hevosvoimainen V6 kuin Nissan 350Z:ssä. 
Auton nimeksi vaihdettiin vuonna 2013 Infiniti QX50.
Antoni Martí

Antoni Martí Petit (30. heinäkuuta 1963 Escaldes-Engordany, Andorra – 6. marraskuuta 2023 Meritxell, Andorra) oli andorralainen arkkitehti ja poliitikko, joka toimi maansa pääministerinä 2011–2019.
Martín poliittinen ura alkoi 1994 Andorran liberaaleissa, jonka listalta hänet valittiin parlamenttiin. Martí valittiin uudelle kaudelle sekä vuoden 1997 että 2001 vaaleissa. Kolmannen kautensa hän jätti kesken vuonna 2003 osallistuakseen kunnallisvaaleihin. Hänet valittiin Escaldes-Engordanyn pormestariksi.
Martí toimi Escaldes-Engordanyn pormestarina 2003–2011. Ensimmäiset vaalit hän voitti täpärästi, mutta vuoden 2007 vaaleissa hän otti selvemmän vaalivoiton.
Martí valittiin vuonna 2011 Andorran pääministeriksi, kun hänen uusi puolueensa Demòcrates per Andorra sai vaaleissa selkeän enemmistön. Hän oli kampanjoidessaan muun muassa vastustanut edeltäjänsä Jaume Bartumeun ehdottamaa tuloveroa. Martí taipui kuitenkin Euroopan unionin painostukseen ja ilmoitti kesäkuussa 2013 Andorran ottavan käyttöön tuloveron. Martí sai vuoden 2015 vaaleissa jatkokauden, vaikka Demòcrates per Andorra menetti viisi paikkaa.
Andorrassa pääministeri voi olla vallassa kaksi kautta, joten Martí ei ollut enää ehdolla vuoden 2019 vaaleissa. Hänen seuraajakseen valittiin Xavier Espot Zamora.
Martí kuoli marraskuussa 2023 Meritxellin sairaalassa saatuaan sydänhalvauksen. Andorran hallitus julisti tämän jälkeen maahan kahden päivän suruajan, jonka aikana julkisten rakennusten edustalla liput ovat puolitangossa. Samalla hallitusrakennuksen ensimmäiseen kerrokseen avattiin surukirja.
David Granger

David Arthur Granger (s. 15. heinäkuuta 1945) on guyanalainen poliitikko ja eläkkeellä oleva upseeri. Hän toimi Guyanan presidenttinä 2015–2020.
Granger toimi aiemmin puolustusvoimien ylipäällikkönä ja presidentin puolustuspoliittisena neuvonantajana. Hän on opiskellut Guyanan yliopistossa, Länsi-Intian yliopistossa ja Yhdysvalloissa.
Kaskö Tidning

Kaskö Tidning oli Kaskisissa ja Närpiössä vuosina 1914–1980 ilmestynyt ruotsinkielinen sanomalehti. Vuosina 1961–1964 sitä julkaistiin kolmena painoksena nimillä "Kaskö Tidning", "Närpes Tidning" ja "Övermarks Tidning". Vuonna 1964 lehti muutettiin Närpiöön nimellä "Närpes–Övermark–Kaskö Tidning". Vuonna 1968 nimeksi tuli "Närpes Tidning".
Ruotsinmieliseksi ja perustuslailliseksi perustettu "Kaskö Tidning" oli 1920-luvulla jyrkän oikeistolainen, mutta muuttui 1930-luvulla maltillisemmaksi ja vapaamielisemmäksi. Pieni ja ulkoasultaan vanhanaikainen lehti keskittyi vähitellen yhä enemmän paikallisiin asioihin. Vuonna 1980 se yhdistettiin "Syd-Österbotteniin".
Kahdesti ja viimeisenä vuotenaan kolmesti viikossa ilmestyneen lehden levikki oli 3 000–5 000 kappaletta.
Hyundai Motor India

Hyundai Motor India Limited (myös "Hyundai India") on eteläkorealaisen Hyundai Motor Companyn täysin omistama intialainen tytäryhtiö. Toukokuussa 1996 perustettu yhtiö on Intian toiseksi suurin autonvalmistaja ja maan suurin autoviejä. Kesällä 2015 yhtiö kertoi rakentavansa uuden autotehtaan Intiaan. Ennestään yhtiöllä on tuotantoa esimerkiksi Chennain seudulla.
Hyundai Motor India myi vuonna 2015 yhteensä 476 000 autoa Intian markkinoilla ja raportoi 17,3 prosenttia markkinaosuudesta . Intia oli Kiinan ja Yhdysvaltain jälkeen Hyundai-konsernin kolmanneksi suurin ulkomainen markkina-alue. Aiemmin Hyundain Intian tehtaat tekivät autoja myös Euroopan markkinoille, mutta kesäkaudella 2015 Hyundai siirsi Euroopan markkinoiden valmistustaan Intian sijaan konsernin Turkin tehtaille.
Intian autoteollisuus tuotti vuonna 2014–2015 yhteensä 3,378 miljoonaa henkilöautoa ja 0,748 miljoonaa hyötyajoneuvoa, eli yhteensä 4,126 miljoonaa autoa. Tuotantomäärällä mitattuna suurin valmistaja on japanilaisen Suzukin intialainen tytäryhtiö Maruti Suzuki. Kaudella 2015–2016 Intian automarkkinoiden odotettiin kasvavan yhdeksän ensimmäisen kuukauden myynnin perusteella.
Hyundai Motor India valmistaa emoyhtiönsä kanssa yhteistyössä Hyundai-automerkin autoja. Vuoden 2016 alussa valmistuksessa oli kymmenen eri automallia (mallisarjaa): Eon, i10, Grand i10, Elite i20, Active i20, Xcent, Verna, Creta, Elantra ja Santa Fe. Automalleista Hyundai Elite i20 on palkittu Vuoden autona Intiassa (2015). Yhtiön kesällä 2015 julkaisema Hyundai Creta -crossover sai Intian Vuoden auto -nimityksen vuonna 2016. Hyundai Creta keräsi yli 100 000 tilausta Intiassa ensimmäisen kahdeksan tuotantokuukauden aikana. Helmikuussa 2016 Intian kymmenestä myydyimmästä henkilöautomallista kolme oli Hyundai Indian valmistamia: viidennellä sijalla ollut Hyundai Grand i10 (kuukauden myynti 8 898 kpl), kuudennella Hyundai i20 (8 419 kpl) ja yhdeksännellä Hyundai Eon (5 539 kpl). Lisäksi Creta-automallin raportoidaan nousseen myydyimpien autojen listalla korkealle, mutta auton toimituksista suuri osa oli vasta vuoden 2016 puolella.
Ashok Leyland

Ashok Leyland on intialainen, erityisesti linja- ja kuorma-autojen valmistajana tunnettu teollisuuskonserni. Ashok Leyland on Intian suurimpia hyötyajoneuvojen valmistaja ja maailman neljänneksi suurin linja-autojen valmistaja. Se on yhtiömuodoltaan julkinen osakeyhtiö, jonka osake noteerataan Bombayn pörssissä (BSE) ja Intian kansallisessa pörssissä (NSE). Yhtiö on osa Hinduja Automotive Limitediä (Hinduja Group) ja sen pääkonttori on Chennaissa. Lisäksi yhtiöllä on ulkomaista tuotantoa Prahassa (Tšekki) ja Ra’s al-Khaiman emiraatissa (Yhdistyneet arabiemiirikunnat).
Valmistaa myös kevyitä hyötyajoneuvoja automallisarjoihin Dost, Partner, Stile ja Mitr sekä sotilas-ajoneuvoja... Lisäksi sähkögeneraattoreita, kompressoreja, laitteita merisovelluksiin, maansiirtokoneita, nostureita ja leikkuupuimureita, liikennevälineiden rahoituspalveluja ja sauunnittelu/insinööritoimiston palveluja. Yhtiö on perustettu 1948.
Historiaa.
Yhtiö perustettiin vuonna 1948 nimellä "Ashok Motors" englantilaisen Austin Motor Companyn kanssa Austin-merkkisten brittiautojen kokoonpanotehtaaksi. Vuonna 1950 yhtiö solmi seitsemänvuotisen yksinoikseussopimuksen Leylandin kanssa Leyland-kuorma-autojen maahantuonnista, kokoonpanosta ja myöhemmin myös valmistamisesta. Vuonna 1954 yhtiö sai valmistuslisenssin 1 000 Comet -ajoneuvon (kuorma-auton?) valmistamiseksi vuosittain. Seuraavana vuonna yhtiön nimi vaihdettiin Ashok Leyland Ltd:ksi ja Leyland Motors Ltd. tuli yhtiön osakkaaksi.
Vuonna 1967 yhtiö esitteli Intiassa valmistetun, kaksikerroksisen Titan-linja-auton. Vuonna 1970 yhtiö suunnitteli ja valmisti Intian asevoimille sen vaatimusten mukaisesti 1 000 kappaletta 6x4 'Hippo' Tipper -kuorma-autoa. Tuotantolisenssi kymmenkertaistui kaksi vuotta myöhemmin.
Home Free

Home Free on yhdysvaltalainen a cappella yhtye, johon kuuluu viisi jäsentä, Austin Brown, Rob Lundquist, Adam Rupp, Tim Foust, ja Chris Rupp. Yhtye on perustettu vuonna 2000, ja vuodesta 2007 yhtye oli jäseniensä kokopäivätyö. Yhtyeen tyyli oli sekalainen vuoteen 2011,jonka jälkeen yhtyeen tyylisuunnaksi valikoitui country. Vuonna 2013 Home Free voitti Sing Off tosi-tv-ohjelman, palkintona 100,000$, ja levytyssopimus Sonyn kanssa. 
Vuoden 2013 jälkeen yhtyeeltä on ilmestynyt kolme albumia; Crazy Life, Full of Cheer, sekä Country Evolution. 
Maaliskuun 18. päivä yhtye ilmoitti, että yksi perustajajäsenistä, Chris Rupp lähtee soolo-uralle, ja hänen tilalleen tulee Adam Chance toukokuussa 2016.
Oborona

Oborona (Оборо́на, suomeksi "Puolustus") on nuorten 2005 perustama väkivallaton protestiliike Venäjällä. Moskovassa tällä oppositioliikkeellä on muutama sata aktivistia. Liike toimii 25 kaupungissa Venäjällä. Liike on verkosto, jolla
ei ole selvää johtajaa. 
Aate.
Liike väittää Vladimir Putinin tuhonneen Venäjän demokraattiset instituutiot ja luoneen Venäjälle itsevaltaisen poliisivaltion. Tätä liike vastustaa.
Tausta.
Liike on Ukrainan oranssin vallankumouksen inspiroima. Liikkeen logossa näkyy nyrkki, niin kuin serbialaisen Otpor-oppositioliikkeen logossakin. Liikettä vatsa lähinnä Ukrainan oranssin valalnkumouksen Pora! ja Znayu! sekä Valko-Venäjän Zubr.
Indian Oil Corporation

Indian Oil Corporation Limited (IOCL) on suuri intialainen öljyteollisuuskonserni. Se jalostaa, siirtää siirtoputkilla ja markkinoi öljynjalostustuotteita. Yhtiön kotipaikka on New Delhi.
Yhdysvaltalainen talousjulkaisu Forbes luokitteli Indian Oilin vuonna 2015 Intian kuudenneksi ja maailman 349. suurimmaksi julkiseksi osakeyhtiöksi. Teollisuuskonsernin liikevaihto oli 74,254 miljardia dollaria ja liikevoitto 1,172 miljardia dollaria (2014).
Oil and Natural Gas Corporation

Oil and Natural Gas Corporation Ltd (ONGC) on suuri intialainen maaöljyn ja -kaasun etsintään ja tuotantoon keskittynyt teollisuuskonserni. Yhtiön kotipaikka on Dehradun (toisen lähteen mukaan New Delhi). Yhtiöllä on muiden toimijoiden kanssa yhteisiä öljykenttiä Vietnamissa, Norjassa, Egyptissä, Tunisiassa, Iranissa ja Australiassa.
ONGC on Intian valtion osake-enemmistöllään hallitsema pörssiyhtiö. Sen osakkeet noteerataan intialaisissa pörsseissä (BSE, NSE). Yhdysvaltalainen talousjulkkaisu Forbes luokitteli ONGC:n vuonna 2015 Intian kolmanneksi ja maailman 183. suurimmaksi julkiseksi osakeyhtiöksi. Teollisuuskonsernin liikevaihto oli 28,689 miljardia dollaria ja liikevoitto 4,386 miljardia dollaria (2014).
NTPC

NTPC Limited (aiemmalta nimeltään "National Thermal Power Corporation Limited") on suuri intialainen sähköntuotantoon ja siihen kytkeytyviin toimintoihin keskittynyt julkisen sektorin yrityskonserni. Yhtiön kotipaikka on Mumbai.
Yhtiön voimaloiden asennettu tuotantokapasiteetti ylittää 45 500 megawattia (toinen lähde mainitsee kapasiteetiksi 173 626,4 MW jo 2011). Tämä koostuu yli 15 hiilivoimalasta, seitsemästä kaasuvoimalaitoksesta, yhdestä vesivoimalaitoksesta ja seitsemästä yhteisyrityksenä toimivasta yksiköstä (kuusi pohjautuu hiilen ja yksi kaasun käyttöön), sekä kahdeksasta uusiutuvan energian hankkeesta.
Yhtiön osake noteerataan Bombayn (BSE) ja Intian kansallisessa pörssissä (NSE). Yhdysvaltalainen talousjulkkaisu Forbes luokitteli NTPC:n vuonna 2015 Intian kahdeksanneksi ja maailman 431. suurimmaksi julkiseksi osakeyhtiöksi. Teollisuuskonsernin liikevaihto oli 12,9 miljardia dollaria ja liikevoitto 1,89 miljardia dollaria (2014). Intian valtio omistaa NTPC:n osake-enemmistön.
Historiaa.
Yhtiö perustettiin 7. marraskuuta 1975 alkujaan nimellä "National Thermal Power Corporation Pvt Ltd.". Sittemmin yhtiö on laajentunut yritysostoilla, rakentamalla uusia voimaloita ja valtion siihen yhdistämien voimalaitosyhtiöiden kautta. Lokakuussa 2004 Intian valtio myi 10,5 prosenttia yhtiöstä listatessaan yhtiön osakeannin yhteydessä pörssiin. Yhtiön nimi muutettiin 28.10.2005 muotoon NTPC Ltd, mille osasyynä oli sähköntuotannon laajentuminen alkuperäisen nimen mukaista lämpövoimaa monipuolisemmalle pohjalle. Helmikuussa 2010 valtio vapautti seuraavat viisi prosenttia yhtiön osakeista myyntiin. Tämän jälkeen valtion omistusosuus oli 84,5%. Toukokuussa 2010 NTPC:lle annettiin valtiollisen suurkonsernin 'Maha Ratna' -asema. 
2010-luvun alkupuolella yhtiö vastasi 28,6 prosentista Intian sähköntuotantoa.
Coal India

Coal India Limited (COL) on suuri intialainen, vuonna 1973 perustettu holdingyhtiö, joka hallitsee yhteensä noin 82 hiilikaivosta Intian kahdeksassa osavaltiossa. Lisäksi yhtiö jalostaa hiiltä eri teollisuudenaloille sopivampaan muotoon, myy hiiltä sekä tuottaa hiilivoimalallaan lämpöä ja sähköä. Yhtiön kotipaikka on Kalkutta.
Coal Indian mukaan noin 66 prosenttia Intian energiantuotannosta pohjautuu hiileen. Intia on Kiinan jälkeen maailman 2. tai 3. suurin hiilentuottajamaa. Coal India on maailman suurin yksittäinen hiilentuottajahtiö. Se louhii noin 81,1 prosenttia koko Intian hiilentuotannosta ja vastaa noin 74 prosentista maan hiilimarkkinoita. Yhtiön hiiltä käytetään 82:ssa maan 86 hiilivoimalasta. Coal Indian hiilivoimalat vastaavat noin 76 prosentista Intian lämpövoimaloiden tuotantokapasiteetista.
Yhtiö omistaa seitsemän sen tytäryhtiöinä toimivaa hiilituotannon alueellista kaivosyhtiötä.
Yhdysvaltalainen talousjulkkaisu Forbes luokitteli Coal Indian vuonna 2015 Intian 11. ja maailman 490. suurimmaksi julkiseksi osakeyhtiöksi. Teollisuuskonsernin liikevaihto oli 11,67 miljardia dollaria ja liikevoitto 2,28 miljardia dollaria (2014). Yhtiön osake-enemmistö on Intian valtion omistuksessa.
Intian valtiota ja Coal India -yhtiötä on arvosteltu voimakkaasti esimerkiksi ilmastonmuutoskeskusteluissa hiilidioksidipäästöjä lisäävästä hiilenlouhinnasta ja hiilen käytöstä energiaratkaisunsa pohjana. Kivihiilen käyttö on myös erittäin merkittävä kaupunki-ilman saastuttaja Intiassa. Intiassa kivihiili louhitaan pääosin avolouhoksista. Esimerkiksi kaivosten jätevesien mukana leviävät myrkyt (kuten elohopea) ovat heikentäneet suurten ihmisjoukkojen terveyttä. Vuonna 2014 Intia kertoi pyrkivänsä nostamaan maansa kivihiilentuotannon vuoden 2013 noin 565 miljoonasta tonnista yli miljardiin kivihiilitonniin vuoteen 2019 mennessä. Paikoin hiilikaivospalot ovat jatkuneet jo yli sata vuotta.
Intian hiilentuotantoon ja myös Coal India -konserniin liittyy vuonna 2012 nimellä Coalgate laajempaan tietoisuuteen noussut mittava korruptioskandaali.
Euroopan patenttijärjestö

Euroopan patenttijärjestö (lyh. EPOrg, European Patent Organisation) on vuonna 1977 perustettu kansainvälinen järjestö jonka tehtävänä on eurooppapatenttien myöntäminen. Sen organisaatio on määritelty vuonna 1973 allekirjoitetussa Euroopan patenttisopimuksessa (EPC) jonka mukaan sen kaksi toimielintä ovat Euroopan patenttivirasto (EPO) sekä Euroopan patenttijärjestön hallintoneuvosto. 
Jäsenmaat.
Järjestöllä on 38 jäsenvaltiota (suluissa liittymisaika): Belgia (1977), Alankomaat (1977), Iso-Britannia (1977), Luxemburg (1977), Ranska (1977), Saksa (1977), Sveitsi (1977), Italia (1978), Ruotsi (1978), Itävalta (1979), Liechtenstein (1980), Espanja (1986), Kreikka (1986), Tanska (1990), Monaco (1991), Irlanti (1992), Portugali (1992), Suomi (1996), Kypros (1998), Turkki (2000), Bulgaria (2002), Slovakia (2002), Tšekki (2002), Viro (2002), Slovenia (2002), Unkari (2003), Romania (2003), Puola (1.3.2004), Islanti (1.11.2004), Liettua (1.12.2004), Latvia (1.7.2005), Kroatia (1.1.2008), Norja (1.1.2008), Pohjois-Makedonia (1.1.2009), San Marino (1.7.2009), Albania (1.5.2010), Serbia (1.10.2010).
Syd-Österbotten

Syd-Österbotten on Närpiössa ilmestyvä sitoutumaton ruotsinkielinen sanomalehti.
Kristiinankaupungissa ilmestynyt "Syd-Österbotten" perustettiin vuonna 1903 "Kristinestads Tidningin" jatkajaksi. Sitoutumaton lehti pyrki olemaan kansanomainen, vapaamielinen ja uskonnollinen. Se kiinnitti erityistä huomiota kansanvalistus-, raittius- ja nuorisoseuratoimintaan. Paikallisiin asioihin keskittynyt lehti muuttui vähitellen laajemmaksi uutisvälineeksi. 1920- ja 1930-luvuilla se heijasteli ruotsalaisen kansanpuolueen talonpoikaisryhmän näkemyksiä.
Vuonna 1980 "Syd-Österbotten" yhdistettiin närpiöläiseen "Närpes Tidningiin". Yhdistetty "Syd-Österbotten" sai kristiinalaislehden nimen, mutta muutettiin Närpiöön sikäläisen yhtiön kustannettavaksi. Vuoteen 1983 saakka sen nimiössä luki pienemmällä myös "Närpes Tidning". Samaan aikaan perustettu viikkolehti "Nya Kristinestads Tidning" liitettiin "Syd-Österbotteniin" vuonna 2003. Vuodesta 1998 lähtien lehti on ollut HSS Median (nyk. Bonnier News Finland) omistuksessa. Sen toimitus yhdistettiin "Vasabladetin" ja "Jakobstads Tidningin" kanssa vuonna 2006.
Nykyään kolmipäiväinen lehti ilmestyi aluksi kerran ja vuosina 1905–1936 kahdesti viikossa. Lehden kokonaislevikki oli 6 162 kappaletta vuonna 2015 (8 628 vuonna 1985).
August Appelgren

August Appelgren (17. maaliskuuta 1794 Muhos – 30. kesäkuuta 1846 Oulu) oli suomalainen tuomari ja pormestari.
Appelgrenin vanhemmat olivat Muhoksen kirkkoherra Gustaf Reinhold Appelgren (1752-1812) ja Kristina Frosterus. Hän kävi Oulun triviaalikoulua ja pääsi ylioppilaaksi Turussa 1813. Appelgren opiskeli oikeustiedettä Turun akatemiassa suorittaen tuomarintutkinnon. Hän sai varatuomarin arvon 1821.
Appelgren toimi Oulun kaupunginsihteerinä ja julkisena notaarina vuodesta 1816 sekä kämnerinoikeuden esimiehenä vuodesta 1820. Hän oli maanjako-oikeuden puheenjohtajana Limingassa vuodesta 1824 ja Kalajoella vuodesta 1825. Viimeksi Appelgren oli Oulun pormestarina vuodesta 1836.
Appelgren oli naimisissa 1824–1825 serkkunsa Maria Margareta Frosteruksen (k. 1825) kanssa ja vuodesta 1827 edellisen sisaren Sofia Magdalena Frosteruksen (k. 1872) kanssa. Appelgrenin vanhempi veli oli rovasti, opettaja ja sanomalehtimies Simon Wilhelm Appelgren.
Wuzhong

Wuzhong () on prefektuuritason kaupunki Ningxian hui-kansan autonomisella alueella Kiinassa. Kaupungin pinta-ala on 21 419,55 neliökilometriä ja väkiluku noin 1,3 miljoonaa (vuonna 2010). Kaupungin keskusta sijaitsee linnuntietä noin 55 kilometriä autonomisen alueen pääkaupunki Yinchuanista etelään.
Kaupunki rajoittuu pohjoisessa Yinchuanin, koillisessa Ordosin, idässä Yulinin, kaakossa Qingyangin, etelässä Guyuanin, lännessä Zhongwein prefektuuritason kaupunkeihin, sekä luoteessa Alxan liittoon.
Hallinnollinen jako.
Piirikuntatasolla kaupunki jaetaan kahteen kaupunkipiiriin, yhteen piirikuntatason kaupunkiin ja kahteen piirikuntaan.
&lt;br clear=left&gt;
Euroopan patenttijärjestön hallintoneuvosto

Euroopan patenttijärjestön hallintoneuvosto on Euroopan patenttijärjestön toimielin, jonka tehtävänä on valvoa Euroopan patenttiviraston toimintaa. Hallintoneuvosto koostuu EPC-jäsenmaiden edustajista ja heidän varamiehistään, jotka valitsevat keskuudestaan puheenjohtajan sekä varapuheenjohtajan. Puheenjohtajan ja varapuheenjohtajan toimikausi on kolme vuotta, mutta heidän toimikautensa voidaan uusia. Suomea hallintoneuvostossa edustaa Patentti- ja rekisterihallituksen pääjohtaja. 
Hallintoneuvoston työskentelyä valmistelee hallintoneuvoston hallitus (Board 28), johon kuuluu hallintoneuvoston puheenjohtaja, varapuheenjohtaja ja kolme EPC-jäsenmaan edustajaa. Hallituksen kokouksiin osallistuvat myös hallintoneuvoston talouskomitean (Budget and Finance Committee) ja patenttilakikomitean (Committee on Patent Law) puheenjohtajat sekä EPOn pääjohtaja.
Al-Riffa

Al-Riffa (Ar-Rifā, الرفاع ) on yksi Bahrainin suurimmista kaupungeista. Vuonna 2001 sen väkiluku oli 79 550.
Al-Riffa sijaitsee Bahrainin saaren keskiosia hallitsevan laakson pohjoisreunalla. Alueella sijaitsevat Bahrainin öljykentät. Kaupungin liepeillä sijaitsee Bahrain Petroleum Companyn (Bapco) suuri öljynjalostamo. 
Al-Riffan itä- ja länsiosast muodostivat aiemmin omat kaupunkinsa.
Riffan linnoitus on valmistunut vuonna 1812.